REPUBLIKA SRPSKA

OPŠTINA UGLjEVIK

NAČELNIK OPŠTINE

Broj: 02-404-94/22

Datum, 22.07.2022.godine

Na osnovu člana 70. a u vezi sa članom 24. i 28. Zakona o javnim nabavkama (“Službeni glasnik BiH” broj: 39/14), člana 82. stav 3. Zakona o lokalnoj samoupravi (“Službeni glasnik RS”, broj: 97/16) i prijedloga Komisije za otvaranje i ocjenu ponuda, Načelnik Opštine Ugljevik, donosi sledeću

*O D L U K U*

*u pregovaračkom postupku bez objave obavještenja o nabavci*

Član 1.

Prihvata se prijedlog Komisije za otvaranje i ocjenu ponuda u pregovaračkom postupku bez objave obavještenja o nabavci dodatnih radova na rekonstrukciji trafostanice u Janjarima iz odredbe člana 1. Ugovora broj: 02/7-404-13/22 od 29.04.2022. godine a koji se odnose na rekonstrukciju trafostanice u Janjarima, a sve u skladu sa odredbom člana 3. istog ugovora, i ugovorsedodjeljuje ponuđaču **„Energo sistem“ d.o.o. Brčko Distrikt** za ponuđenucijenu u iznosu od: **4.598,90 KM bez PDV-a**, a na osnovu provedenih pregovora, te dostavljanja prihvatljive ponude.

Član 2.

Ova Odluka će se objaviti na veb-stranici [www.opstinaugljevik.net,](http://www.opstinaugljevik.net,/) i to istovremeno s upućivanjem Odluke ponuđaču koji je učestvovao u postupku javne nabavke, a u skladu sa članom 70. stav 6. Zakona o javnim nabavkama.

Član 3.

U skladu sa članom 98.stav 2.tačka a) Zakona, Ugovorni organ će dostaviti na potpis Ugovor izabranom ponuđaču nakon slanja ove Odluke.

O b r a z l o ž e nj e

Postupak javne nabavke dodatnih radova na rekonstrukciji trafostanice u Janjarima iz odredbe člana 1. Ugovora broj: 02/7-404-13/22 od 29.04.2022. godine a koji se odnose na rekonstrukciju trafostanice u Janjarima, a sve u skladu sa odredbom člana 3. istog ugovora, pokrenut je Odlukom o pristupanju postupku javne nabavke broj: 02-404-94/22 od 24.06.2022.godine.

Na osnovu naprijed navedenog, Ugovorni organ je proveo pregovarački postupak bez objave obavještenja o nabavci, a u skladu sa članom 24. Zakona, sa ponuđačem **„Energo sistem“ d.o.o. Brčko Distrikt** sa kojim ima zaključen prethodno naznačeni osnovni ugovor prilikom čije realizacije su se javili dodatni radovi a radi čega je raspisana ova predmetna nabavka.

Komisija za otvaranje i ocjenu ponuda imenovana je Rješenjem broj: 02-404-94/22 od 11.07.2022.godine.

U postupku po izvještaju o radu je utvrđeno da je Komisija blagovremeno i pravilno izvršila

otvaranje i ocjenu ponuda, o čemu je sačinila odgovarajuće zapisnike.

Pozvani ponuđač je u skladu sa tenderskom dokumentacijom do termina predviđenog za predaju ponude dostavio svoju inicijalnu ponudu.

Komisija ugovornog organa je nakon pregleda i ocjene inicijalne ponude izvršila pregovore sa ovlaštenim predstavnikom ponuđača, po pitanju načina izvršenja ugovora, posebnosti tehničke specifikacije radova, mogućim rizicima i kritičnim tačkama u procesu izvršenja ugovora, pojedinačnim i ukupnim cijenama, uslovima i načinu plaćanja, rokovima izvođenja radova, garantnom roku i drugim pitanjima koja su u vezi sa predmetnim radovima i njihovim valjanim izvršenjem.

Poslije provedenih pregovora sa ovlaštenim predstavnikom ponuđača, ponuđač je po pozivu ugovornog organa dostavio konačnu ponudu.

Nakon pregleda konačne ponude Komisija je ocijenila da ista ponuda zadovoljava zadate kriterije u tenderskoj dokumentaciji, da je prihvatljiva za ugovorni organ i dala je preporuku ugovornom organu da se ugovor za nabavku predmetnih radova, dodjeli ponuđaču **„Energo sistem“ d.o.o. Brčko Distrikt** za ponuđenucijenu u iznosu od: **4.598,90** **KM bez PDV-a**, jer je ponudio prihvatljivu ponudu.

Shodno svemu prednje navedenom ugovorni organ je prihvatio prijedlog Komisije i donio Odluku kao u dispozitivu.

U prilogu ove odluke dostavljamo:

-Zapisnik o pregledu i ocjeni konačne ponude

NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vasilije Perić, dipl.ecc.

Odsjek za javne nabavke,

inveticije i nadzor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miroslav Mirković, dipl.inž.

Dostavljeno:

1.učesniku u postupku

2.u spis i

3.Odjseku za poslove skupštine i ljudske resurse na objavu.-